Festivus
Festivus, parodijski i sekularni blagdan koji se 23. decembra slavi kao alternativa sudjelovanju u pritiscima i komercijalizmu božićnog doba. Opisuje se kao »savršena sekularna tema za sveobuhvatno decembarsko okupljanje«.

Izvorno obiteljska tradicija scenarista Dana O'Keefea, koji je radio na američkom sitcomu Seinfeld, Festivus je ušao u popularnu kulturu nakon što je stavljen u fokus epizode Štrajk (The Strike, 1997.). Proslava blagdana, kako je prikazana u Seinfeldu, uključuje festivusnu večeru, neokićenu aluminijsku festivusnu motku, prakse kao što su »izražavanje razočaranjâ« i »podvizi snage« te označavanje lako objašnjivih događaja »festivusnim čudima«.

Epizoda se referira na nj parolom »a Festivus for the rest of us« (engl.: Festivus za nas ostale), što je referencija na nekomercijalni aspekt blagdana. Opisuje se i kao »parodijski blagdanski festival« i kao oblik razigrana potrošačkog otpora.

Vidi još 

 Dan bez božićne kupnje
 Dan bez kupnje
 Što bi Isus kupio?, dokumentarac iz 2007.

Referencije

Eksterni linkovi 

 Festivusweb.com – citati o Festivusu i scenarij Štrajka
 izvori Festivusa

Praznici
Božić